b"\n_START_ARTICLE_\nPalindromsko zaporedje\n_START_PARAGRAPH_\nPalindromsko zaporedje je zaporedje baz v DNK (npr. ATCGAT), ki se bere v smeri 5'\xe2\x86\x923' enako na obeh verigah in tako lahko s komplementarnim parjenjem baz nastane struktura zanke._NEWLINE_Dvojno vija\xc4\x8dnico tvorita dve sparjeni verigi nukleotidov, ki potekata v nasprotnih smereh (vsaka se bere v smeri 5'\xe2\x86\x923'). Nukleotidi se vselej parijo na isti na\xc4\x8din (adenin (A) s timinom (T) v DNK oziroma z uracilom (U) v RNK in citozin (C) z gvaninom (G)). Tako je ena veriga nukleotidnega zaporedja palindromska, \xc4\x8de je enaka zaporedju komplementarne verige. Na primer zaporedje v DNK ACCTAGGT je palindromsko, kajti njegov komplement je TGGATCCA in zaradi nasprotne usmeritve da zopet zaporedje, enako izvornemu._NEWLINE_Palindromska zaporedja se pojavljajo tudi v beljakovinah, vendar tam njihova vloga \xc5\xa1e ni pojasnjena."